
                                                               Anexa 3 la HCL nr.


CONTRACT DE MANDAT
Nr.______/________



PREAMBUL
	Având în vedere dispoziţiile Legii nr. 31/1990 privind societățile, republicată, cu modificările şi completările ulterioare, dispoziţiile Hotărârii Adunării Generale a Asociaților nr._____________________, adoptată in condiţiile Legii societăţilor şi ale Actului Constitutiv al Societăţii, OUG nr. 109/2011 privind guvernanţa corporativă a întreprinderilor publice, cu modificările şi completările ulterioare şi HG nr. 722/2016, părţile au convenit asupra încheierii prezentului Contract de Administrare, în condiţiile şi cu respectarea clauzelor arătate în conţinutul acestui Contract.

Capitolul I. – PĂRŢILE CONTRACTANTE:
A. Agenția de Achiziții Publice Timișoara S.R.L. cu sediul în Timișoara, Calea Circumvalațiunii, nr. 2, judeţul Timiș, înmatriculată la Registrul Comerţului de pe lângă Tribunalul Timiș sub nr. J35/960/04.03.2022, Cod unic de înregistrare nr. 45751873, reprezentată convenţional prin dl/dna _____________________ consilier local reprezentant al  asociatului Municipiul Timișoara mandatat în baza Hotărârii nr. _____________a Adunării Generale a Asociaților arătată în preambulul Contractului, denumită în continuare şi “SOCIETATEA”
	Şi

	B. ____________________, cetăţean român, domiciliat în ______________, str. _____________________, nr.____, sc. __, ap. ___, jud. _____, CNP _____________________, în calitate de administrator, denumit în continuare ADMINISTRATOR.

Capitolul II – DURATA MANDATULUI
Art. 1 Durata contractului de mandat este de 4 (patru) ani de zile începând cu data de ________.

Capitolul III - OBIECTUL MANDATULUI
Art. 2 Prin prezentul, Societatea conferă Administratorului , iar Administratorul acceptă îndeplinirea obligațiilor stipulate în cuprinsul Contractului, care se completează cu dispozițiile legii și ale actului constitutiv, în scopul organizării și dezvoltării activității Societății, în termenii și condițiile prevăzute în continuare. Prin prezentul contract Societatea conferă și Administratorul acceptă îndeplinirea tuturor actelor necesare în vederea gestionării societății, reprezentând societatea în fața terților în conformitate cu dispozițiile Actului Constitutiv al societății. 
Art. 3 Obiectul contractului constă în stabilirea, în limitele permise de lege, a cadrului convenţional privind realizarea de către Administrator a unei activităţi de administrare (de gestionare şi punere în valoare), a patrimoniului societății, în spiritul principiului creşterii continue a profitabilităţii activităţii statutare a societăţii, în vederea realizării de profit care să fie repartizat asociaților în condiţiile actelor constitutive ale societății, ale Hotărârilor Adunărilor Generale ale Asociaților, precum şi ale legii.
Art. 4 Activitatea de administrare se va realiza prin îndeplinirea tuturor actelor necesare şi utile pentru realizarea obiectului de activitate al societăţii, exercitând puterile și îndeplinind obligațiile care îi sunt conferite și stabilite prin contractul de mandat și prin reglementările legale aplicabile, cu excepţia celor rezervate de lege pentru Adunarea Generală a Asociaților în conformitate cu prevederile Actului constitutiv al societăţii.

Capitolul IV – DREPTURILE ŞI OBLIGAŢIILE ADMINISTRATORULUI
Art. 5 (1) Administratorul are următoarele drepturi:
    a) beneficiază de plata unei remuneraţii constând dintr-o indemnizaţie fixă şi o componentă variabilă, conform contractului de mandat şi legislaţiei în vigoare;
    b) beneficiază de rambursarea cheltuielilor efectuate justificat în interesul îndeplinirii mandatului.
(2) Prin semnarea prezentului contract administratorul acceptă în mod expres exercitarea mandatului.
Art. 6 (1) Administratorul are următoarele obligaţii:
1. Să elaboreze şi să prezinte Asociatului Unic, spre aprobare, planul de administrare care include strategia de administrare pe durata mandatului pentru atingerea obiectivelor şi criteriilor de performanţă stabilite; propune numărul de posturi şi regulamentul propriu de funcţionare, precum si orice alte documente prevăzute de lege;
2. Să supună anual Asociatului Unic, în termen de 90 de zile de la încheierea exerciţiului economico-financiar, raportul cu privire la activitatea Societăţii, bilanţul contabil şi contul de profit şi cheltuieli al Societăţii pe anul în curs, spre a fi aprobate;
3. Să aprobe regimul de amortizare a mijloacelor fixe şi scoaterea din funcţiune a acestora;
4. Să elaboreze şi să propună spre aprobarea Asociatului Unic bugetul de venituri şi cheltuieli pentru exercițiul financiar următor;
5. Să prezinte cenzorului, dacă există, cu cel puţin 15 zile înainte de ziua stabilită pentru şedinţa Adunării Generale a Asociaţilor, bilanţul exercițiului financiar precedent cu contul de profit şi pierderi, însoţit de raportul său şi de documentele justificative;
6. Să soluționeze orice problemă care ține de activitatea curentă a Societății și să desfășoare orice alte atribuții și activități în legătură cu administrarea Societății în interesul Societății și în limitele obiectului de activitate al Societății, sau orice alte probleme date de lege în competența sa, în conformitate cu dispozițiile legale;
7. Să aprobe regulamentul de organizare și funcționare a Societății, regulamentul de ordine interioară al Societății, organigrama, precum și statul de funcții;
8. Să decidă înființarea unui compartiment de audit public intern, în conformitate cu prevederile OUG nr. 109/2011 și ale Legii nr. 672/2002;
9. Să numească personalul de conducere al societatii, cu respectarea dispozitiilor legale.  Personalul de conducere va putea fi selectat și din rândul administratorilor, caz in care remunerația și beneficiile financiare rezultate din exercitarea funcției de administrator se vor cumula cu cele datorate pentru exercitarea poziției de conducere;
10. Să negocieze și să semneze contractele de muncă încheiate cu salariații Societății, cât și orice alte înscrisuri/documente din domeniul relaţiilor de muncă rezultate la încheierea contractului individual de muncă, pe parcursul executării acestuia sau la încetarea contractului individual de muncă, respectiv să dispună sancționarea personalului Societății în caz de abatere disciplinară;
11. Să aprobe politica de performanță a Societății, să decida politica de salarizare, să aprobe acordarea bonusurilor de performanță, în condițiile stabilite de lege, de contractele colective de munca aplicabile daca este cazul, contractele individuale de muncă sau ale regulamentelor/procedurilor interne, să monitorizeze și să evalueze performanța personalului Societății;
12. Să aprobe orice decizie de natură să angajeze Societatea în raporturile sale cu personalul Societății;
13. Administratorii au obligația ca în exercitarea mandatului lor să îndeplinească respecte politicile guvernamentale privind egalitatea de gen, muncă, sănătate;
14. În îndeplinirea obligațiilor ce le revin administratorii elaborează și implementează politica privind egalitatea de gen, muncă, sănătate, în conformitate cu prevederile legale;
15. Administratorii asigură calitatea serviciilor prestate de AAPT SRL în desfășurarea activității de unitate centralizată de achiziții;
16. În aplicarea prevederilor menționate în paragraful anterior se evaluează numărul procedurilor de  achiziție publică anulate și reluate de AAPT, raportat la numărul total de proceduri de achiziție publică inițiate;
17. În exercitarea mandatului lor, administratorii asigură întinderea serviciilor prestate și acoperirea necesităților utilizatorilor AAPT SRL;
18. Administratorii vor asigura creșterea numărului acordurilor-cadru încheiate, creșterea numărului utilizatorilor secundari ai AAPT SRL, precum și diversificarea tipurilor de produse și servicii achiziționate;
19. Administratorii au obligația să asigure și să monitorizeze nivelul de satisfacție al utilizatorilor AAPT;
20. administratorii elaborează un chestionar și colectează feedback-ul utilizatorilor principali și secundari în urma finalizării implementării fiecărui contract subsecvent și îl comunică autorității tutelare;
21. Administratorii au obligația să asigure dezvoltarea capacității angajaților și a satisfacției acestora;
22. Administratorii elaborează un plan anual de formare profesională al angajaților AAPT și asigură formarea profesională a angajaților, conform funcției ocupate de aceștia,
23. Administratorii elaborează și supun aprobării strategia de dezvoltare a AAPT SRL;
24. Administratorii supun aprobării autorității tutelare strategia de dezvoltare a AAPT SRP pe durata mandatului acestora;
25. Administratorii au obligația de a revizui și raporta la timp progresul strategiei AAPT SRL;
26. Administratorii analizează, revizuiesc și raportează anual autorității tutelare progresul de implementare a strategiei AAPT SRL;
27. Administratorii au obligația de a revizui și raporta îndeplinirea indicatorilor de performanță ai AAPT SRL;
28. Administratorii evaluează, revizuiesc și raportează trimestrial autorității tutelare îndeplinirea tuturor indicatorilor de performanță stabiliți prin contractul de mandat;
29. Administratorii stabilesc politicile managementului de risc și efectuează monitorizarea riscului;
30. Administratorii evaluează factorii de risc și elaborează politica de management și de monitorizare a riscului;
31. Administratorii sunt obligați să realizeze și să raporteze la timp revizuirea politicii de management a riscului;
32. Administratorii re-evaluează periodic factorii de risc și identifică noi factori de risc, după caz. Administratorii adaptează politica de management și monitorizare a riscului în mod corespunzător cu constatările făcute;
33. Administratorii au obligația să stabilească și să respecte politicile de transparență și comunicare;
34. În aplicarea prevederilor alin. (1) administratorii elaborează și implementează politicile de transparență și comunicare în activitatea AAPT SRL;
35. Administratorii revizuiesc, evaluează și raportează performantele proprii și a directorilor;
36. Administratorii revizuiesc și evaluează activitatea proprie și a directorului, raportat la îndeplinirea indicatorilor de performanță. Administratorii comunică anual autorității tutelare rezultatul evaluării;
37. alte obligaţii prevăzute de lege şi regulamentele interne adoptate la nivelul întreprinderii publice.
(2) Atribuțiile principale se completează cu cele specifice prevăzute în Actul constitutiv.
(3) Administratorul se obligă faţă de societate şi faţă de asociații acesteia să studieze si să cunoască prevederile actelor constitutive, ale societății cu toate modificările şi completările ulterioare, prevederile Legii societăţilor, ale Legii pieţei de capital, prevederile Codului Civil, ale celui Comercial referitoare la contractul de mandat, precum şi legislația economico-financiară aplicabilă in materie.
Art. 7 Administratorul este dator ca, înainte de fiecare şedinţă a Consiliului de Administraţie, să se informeze exact asupra problemelor ce vor fi discutate, să studieze documentele şi să îşi procure informaţiile necesare luării unor decizii, necesare, oportune şi corecte în interesul societății.
Art. 8 (1) Administratorul este dator să participe la toate şedinţele Consiliului de Administraţie, să-şi expună părerea în mod clar asupra tuturor problemelor incluse la ordinea de zi şi să voteze ”pentru” sau “contra” luării unei anumite măsuri, în raport cu împrejurarea că măsura este sau nu legală şi /sau statutară, necesară şi/ sau oportună şi dacă este conformă sau nu cu interesele societății pe care o administrează şi cu interesele asociaților, şi să ceară să se consemneze în procesul - verbal al ședinței poziţia sa, si să şi-o confirme prin semnarea procesului-verbal, de îndată ce se încheie şedinţa.
Art. 9 (1) În cazul unor împrejurări obiective, care fac imposibilă prezenţa Administratorului la şedinţele Consiliului de Administraţie, el este obligat să-l înștiințeze pe Preşedintele acestui organ, în modalitatea cea mai potrivită despre o astfel de situaţie.
	(2) În caz de absenţă de la oricare ședință, Administratorul este dator să se informeze la următoarea şedinţă, prin procesul-verbal despre problemele, dezbaterile şi deciziile luate, procedând în consecinţă.
Art. 10 (1) Administratorul se obligă să ceară ca în fiecare ședință a Consiliului de Administraţie să se prezinte de către Directorii executivi, rapoarte cu privire la conducerea obiectivă a Societăţii, la situaţia şi evoluţia indicatorilor economici, în principal al acelora in raport cu care se apreciază performanţa Administratorului precum şi cu privire la modul în care sunt aduse la îndeplinirea Hotărârilor Adunărilor Generale ale Asociaților, inclusiv cele privind plata dividendelor către asociați şi să urmărească (controleze chiar prin sondaj) modul în care sunt aduse la îndeplinire.
(2) Administratorul participă la elaborarea raportului anual de gestiune al Consiliului de Administrație precum şi la cel privind descărcarea de gestiune la încetarea mandatului conferit prin acest Contract.
Art. 11 (1)Administratorii societății au obligația de a decide pe baza analizei rapoartelor şi referatelor conducerii executive, cele mai potrivite şi eficiente măsuri pentru realizarea obiectului de activitate al societății, în condiţii de eficienţă sporită şi îndeplinirea criteriilor de performanţă.
	(2) Administratorul îşi foloseşte toată priceperea, experienţa şi toate mijloacele ce-i vor fi puse la dispoziție de către societate, în vederea luării unor decizii care să conducă la îndeplinirea prevederilor din bugetul de venituri si cheltuieli aprobat de Adunarea Generală a Asociaților.
Art. 12 (1) Administratorul participă la toate Adunările Generale ale Societății.
	(2) Administratorul formulează Adunării Generale a Asociaților propuneri privind programul anual de activitate şi strategia de perspectivă a societății.
[bookmark: _Hlk114132088]Art. 13 Administratorul se angajează să denunţe orice acte şi fapte de încălcare a dispoziţiilor legale de care va lua la cunoştinţă, în mod direct, cu prilejul executării acestui contract.
Art. 14 Administratorul își îndeplineşte personal mandatul încredinţat cu loialitate, în interesul societății şi se angajează ca prin semnarea prezentului contract să-şi exercite această calitate fără încălcarea interdicţiilor legale privind incapacităţile si incompatibilităţile pentru exercitarea unei astfel de calităţi şi să aducă la cunoştinţa societății situaţiile de incompatibilitate ce se vor ivi după încheierea prezentului contract.
Art. 15 (1) Administratorul va face demersurile necesare la Oficiul Registrul Comerţului și alte instituții, în legătură cu calitatea ce derivă din prezentul mandat, în condiţiile legii şi nu substituie un terţ la îndeplinirea mandatului, fără aprobarea societății.
	(2) În cazul în care, în cadrul societății s-au delegat competenţele de conducere către unul sau mai mulţi directori, Administratorul reprezintă societatea în raporturile cu aceştia.
Art. 16 Administratorul informează, în proxima Adunare Generală a Asociaților, ori de câte ori Consiliul de Administrație va lua vreo măsură contrară legii, actelor constitutive, Hotărârilor Adunării Generale a Asociaților ori contrară intereselor legitime ale acestui asociat.
Art. 17 În cazul în care Administratorul va avea direct sau indirect un interes contrar celui al societății, într-o anumită operaţiune, este obligat să înştiinţeze de acest lucru comisia de cenzori sau auditorul financiar, după caz, şi să nu ia parte (să se abţină) la nici o deliberare referitoare la această operaţiune.
Art. 18 Administratorul poate propune președintelui Consiliului de Administrație să convoace Adunarea Generală a Asociaților ori de câte ori apreciază că este necesar acest lucru, în vederea luării măsurilor ce se impun pentru buna desfăşurare a societății.
(1) Administratorul împreună cu ceilalți administratori supune anual A.G.A în cel mult 4 luni de la încheierea exercițiului financiar, raportul cu privire la activitatea Societății, situațiile anuale, raportul auditorului financiar, programul de activitate și proiectul de buget al Societății pe anul în curs.
Art. 19 Administratorul semnează toate procesele-verbale ce se întocmesc pe măsura desfășurării fiecărei ședințe, de îndată ce ședința se va fi încheiat şi procesul-verbal se va fi redactat.
Art. 20 (1) Administratorul dă socoteală societății, despre modul de aducere la îndeplinire a mandatului încredinţat prin Hotărârea Adunării Generale a Asociaților arătat în preambulul contractului şi prin semnarea acestui Contract, la încetarea acestuia în orice cauze.
	(2) Administratorul va repara întreaga pagubă suferită ca urmare a executării necorespunzătoare a obligaţiilor asumate conform prezentului Contract, fiind răspunzător de culpă simplă.

Capitolul V– DREPTURILE ŞI OBLIGAŢIILE SOCIETĂȚII
Art. 21 Societatea, în calitate de beneficiară directă a activităţii de administrare realizată în condiţiile acestui contract, este obligată să pună la dispoziţia administratorului, toate datele, informaţiile şi în general, toate mijloacele materiale şi umane necesare luării unor decizii în Consiliul de administrație, care să conducă, în mod direct sau indirect, la îndeplinirea obligaţiilor administratorului, să suporte cheltuielile efectuate în condiţiile prevăzute în acest contract de care beneficiază administratorul şi să-i plătească acestuia remuneraţiile prevăzute în Capitolul XI al prezentului contract.
Art. 22  Societatea se obligă să îngăduie Administratorului direct sau indirect prin auditorul intern, să efectueze controale, inclusiv inopinate cu privire la modul în care, în principal, Directorii Societății precum şi compartimentele funcționale aduc la îndeplinire Hotărârile Adunărilor Generale ale Asociaților, deciziile Consiliului de Administrație, prevederile legale şi statutare.
[bookmark: _Hlk114132547]Art. 23 Societatea decontează Administratorului toate cheltuielile ocazionate de deplasarea şi participarea acestuia la fiecare ședință a Consiliului de Administrație şi la activitățile legate de mandatul acordat prin acest contract la nivelul aplicabil directorilor societății.
[bookmark: _Hlk114132537]Art. 24  Societatea reţine “la sursa “ impozitul pe venit şi alte contribuții aferente remuneraţiei lunare plătită Administratorului, şi le va vărsa la destinaţiile, termenele şi în modalitățile prevăzute de lege.
Art. 25 Societatea  pune la dispoziţia Consiliului de Administrație, în modalitatea cea mai potrivită, toate documentele şi informaţiile necesare pentru cunoaşterea şi analizarea problemelor ce vor fi dezbătute la Ordinea de zi cu cel puţin 72 de ore înainte de data şi ora programată pentru ţinerea şedinţei, în cazuri excepţionale (şedinţe extraordinare), această durată poate fi redusă la 24 de ore.
Art. 26 Societatea, prin Hotărârea Generală a Acţionarilor, stabileşte anual nivelul profitului brut ce va constitui baza de calcul a remuneraţiei variabile anuale a Administratorului, în baza acestui contract şi în situaţii excepţionale, propune ajustarea acestora, ţinând seama de evoluţia economică de ansamblu ori a ramurii respective. 
Art. 27 Societatea controlează periodic, prin comisia de cenzori sau auditorul financiar, după caz, ori în orice alt mod hotărât de Adunarea Generală a Asociaților, modul în care Administratorul acţionează, în timpul fiecărui exercițiu financiar, pentru îndeplinirea criteriilor de performanţă convenite si să dispună măsuri în consecinţă.
[bookmark: _Hlk114132700]Art. 28  (1) Societatea  se obligă să nu revoce niciun administrator fără just motiv, înainte de expirarea duratei mandatului încredințat, potrivit acestui Contract.
	(2) În sensul acestui Contract prin motiv just de revocare al Administrator, se înțelege orice acțiune sau inacțiune prin care aceasta își încalcă cu vinovăţie (din culpa sau cu intenție) oricare dintre obligațiile asumate potrivit acestui Contract si/sau care-i revin într-o asemenea calitate potrivit legii, Hotărârilor Adunărilor Generale şi actelor constitutive ale societății. 
	(3) Neîndeplinirea repetată a obiectivelor stabilite de către Adunarea Generala a Asociaților în special a prevederilor din bugetul de venituri si cheltuieli, constituie motiv just de revocare.
	(4) În cazul revocării mandatului Administratorului fără just motiv, înainte de expirarea duratei acestui Contract, societatea achită acestuia daune interese în suma egală cu valoarea remuneraţiei fixe şi brute pe care este îndreptățit să o încaseze până la sfârșitul mandatului.
Art. 29  Societatea se obligă să-i descarce de gestiune pe administratori, cu ocazia Adunării Generale în care s-a decis revocarea ori la proxima Adunare Generală ce se va desfăşura cu începere de la data încetării acestui Contract.

Capitolul VI – RĂSPUNDEREA PĂRŢILOR
Art. 30. Obligațiile și răspunderea administratorului sunt reglementate de dispozitiile referitoare la răspunderea civilă contractuală , la mandat și de dispozitiile speciale prevăzute în Legea societăților nr. 31/1990, republicată, în OUG nr. 109/2011 privind guvernanța corporativă, în HG nr. 722/2016 pentru aprobarea Normelor metodologice de aplicare a unor prevederi din OUG nr. 109/2011 privind guvernanța corporativă, precum și în orice alt act normativ aplicabil activității Agenției de Achiziții Publice Timișoara S.R.L. 
Administratorul răspunde fată de societate de următoarele:
a) Existența și corecta ținere a registrelor prevăzute de lege;
b) Exacta îndeplinire a hotărârilor A.G.A;
c) Stricta îndeplinire a îndatoririlor pe care legea, actele constitutive le impun.
Administrtorul răspunde fată de societate petru prejudiciile cauzate prin actele îndeplinite de directori și personalul încadrat, cănd dauna nu s-ar fi produs dacă el ar fi exercitat supravegherea impusă de îndatoririle funcției lui.


Capitolul VII – ATRIBUŢIILE CONSILIULUI ŞI ALE MEMBRILOR ACESTUIA 
Art. 31 Atribuţii:
    a) administrarea societății prin supravegherea funcţionării unor sisteme prudente şi eficace de control, care să permită evaluarea şi gestionarea riscurilor;
    b) aprobarea strategiei de dezvoltare a societății, prin asigurarea existenţei resurselor financiare şi umane necesare pentru atingerea obiectivelor strategice şi supravegherea conducerii executive a întreprinderii publice;
    c) asigurarea că Societatea îşi îndeplineşte obligaţiile legale şi către părţile interesate.
    e) monitorizarea performanţei conducerii executive;
    f) asigurarea faptului că informaţia financiară produsă de întreprinderea publică este corectă şi că sistemele de control financiar şi management al riscului sunt eficace;
    g ) elaborarea rapoartelor anuale şi a altor raportări, în condiţiile legii.

Capitolul VIII – CONDIŢIILE ÎNCETĂRII, MODIFICĂRII SAU PRELUNGIRII MANDATULUI
Art. 32 Încetarea mandatului
Prezentul contract încetează prin:
A)   Expirarea perioadei pentru care a fost încheiat;
B) Revocarea Administratorului de către Adunarea Generală a Asociaților pentru  următoarele cauze:
a) în cazul neîndeplinirii indicatorilor de performanţă financiari şi nefinanciari înscrişi în contractul de mandat.
b) din motive imputabile administratorului sau din cauza încălcării criteriilor de integritate stipulate în mandat, 
c) evitarea şi nedenunţarea conflictului de interese 
d) nerespectarea Codului de etică al societății;
e) renunțarea Administratorului la mandatul încredințat;
f) acordul de voință al părților;
g) decesul sau punerea sub interdicție judecătorească a Administratorului
Art. 33 (1) Oricăreia dintre părţile contractante i se recunoaşte dreptul de a denunţa acest Contract, în mod unilateral, cu just motiv.
(2) În cazul în care, Societatea ori Administratorul, fără justa cauză, prin revocare sau renunţare, întrerupe executarea mandatului încredinţat potrivit acestui Contract, va răspunde faţă de cealaltă parte de eventualele pagube ce se vor fi produs pe această cale.
Art. 34 Modificarea contractului de mandat
Prevederile prezentului contract pot fi modificate cu acordul ambelor părţi sau în cazul în care intervin schimbări legislative de natură a afecta prevederile contractului în vigoare.

Art. 35 Prelungirea mandatului
Mandatul poate fi prelungit, în urma unui proces de evaluare realizat de autoritatea publică tutelară sau asociați, după caz, la finalizarea mandatului de maximum patru ani.

Capitolul IX – OBIECTIVE CUANTIFICABILE DE PERFORMANŢĂ ŞI INDICATORI DE PERFORMANŢĂ FINANCIARI ŞI NEFINANCIARI
Art. 36 Obiective cuantificabile de performanţă şi indicatori de performanţă financiari şi nefinanciari, inclusiv cei pentru determinarea componentei variabile a remuneraţiei sunt menţionaţi în anexa la prezentul contract.
Obiectivele și indicatorii de performanță pentru un mandat de 4 ani, inclusiv cei pentru determinarea componenței variabile a remunerației, se vor stabili în urma negocierii dintre părți, prin act adițional la prezentul contract.
Condițiile de revizuire sunt acelea stipulate în actele normative aplicabile.

Capitolul X – CRITERII DE INTEGRITATE ŞI ETICĂ
Art. 37 (1)Administratorii au obligația în exercitarea mandatului să respecte prevederile codului de conduită etică din Regulamentul intern al AAPT SRL.
(2)Administratorii vor respecta principiile fundamentale și regulile de conduită, care impun norme de comportament etic pentru persoanele implicate în procesul de atribuire a contractelor de achiziție publică.
Art. 38 (1) În exercitarea mandatului lor administratorii vor evita orice conflict de interese.
(2)Administratorii au obligația să denunțe conflictele de interese, definite conform legislației în vigoare, conform contractului de mandat și reglementărilor interne ale întreprinderilor publice și să aibă un comportament adecvat și necesar a fi exercitat în cadrul consiliului în cazul situațiilor care l-ar putea pune pe administrator într-o situație de conflict de interese;
(3)Administratorii se vor înlătura de la adoptarea oricărei decizii în cazul în care se regăsesc în conflict de interese.
Art. 39 (1)Administratorii vor respecta caracterul confidențial al informațiilor obținute sau gestionate în temeiul mandatului.
(2)Administratorii vor prezuma și vor trata orice informații ca fiind confidențiale sau sensibile și le vor  cu discreția cuvenită și în conformitate cu mențiunile din contractul de mandat, dacă nu reiese în mod expres lipsa caracterului confidențial al acestora.
Art. 40 (1) În exercitarea mandatului Administratorii vor respecta interesul public și vor depune toate diligențele pentru sporirea încrederii publice în activitatea AAPT SRL în particular, și în administrația publică locală în general.
(2)Interesul public va fi considerat mai presus de orice alt interes, respectiv Administratorii vor urmări să obțină valoarea maximă raportată la banul public cheltuit.
(3)Administratorii vor afișa un comportament care să contribuie la sporirea încrederii opiniei publice în capacitatea AAPT SRL  de a organiza achiziții publice.
Art. 41 (1)Administratorii vor evita și descuraja orice manifestare de corupție pe toată durata mandatului.
(2)Administratorii vor înceta orice colaborare cu orice furnizor, prestator sau orice alt operator economic despre care folosește practici corupte sau frauduloase.
(3)Administratorii vor denunța la autoritățile competente orice faptă de corupție, de îndată ce au luat cunoștință că aceasta a fost comisă sau urmează a fi comisă.
Art. 42 (1) Administratorii vor evita orice situație care ar putea afecta integritatea acestora sau imaginea publică a AAPT SRL sau a autorităților publice locale.
(2)Administratorii nu vor solicita sau accepta daruri, bani, împrumuturi, cadouri sau avantaje de altă natură de la societățile sau persoanele cu care colaborează în mod oficial, atât pe parcursul procedurilor de achiziții, cât şi pe timpul derulării contractului de mandat.
Art. 43 În cazul începerii urmăririi penale pentru infracţiunile prevăzute la <LLNK 11990    31 11 212   6 41>art. 6 din Legea societăţilor nr. 31/1990, republicată, cu modificările şi completările ulterioare, contractual de mandat va fi suspendat.

Capitolul XI – REMUNERAŢIA MEMBRILOR CONSILIULUI
Art. 44 Modalitatea de calcul şi de acordare a componentei variabile a indemnizaţiei se stabileşte în baza selectării de către autoritatea publică tutelară a celor mai potriviţi indicatori de performanţă financiari şi nefinanciari pentru determinarea acestei componente, în acord cu metodologia de stabilire a indicatorilor de performanţă financiari şi nefinanciari şi a componentei variabile a remuneraţiei, aprobată în baza normelor metodologice de guvernanță corporativă.
Art. 45 (1) Pentru exercitarea activităţii de administrare societatea este obligată să plătească Administratorului o remuneraţie lunara fixă, stabilită prin Hotărârii ale Adunării Generale a Asociaților după caz şi o remuneraţie variabilă în raport cu modul de realizare a indicatorilor cheie de performanță financiari și nefinanciari aprobați de A.G.A în temeiul art. 37 alin. (4) din OUG nr. 109/2011 privind guvernanța corporativă a întreprinderilor publice.
	(2) Remuneraţia lunară fixa stabilită prin Hotărârea nr.__________________ a Adunării Generale a Asociaților reprezintă__________________ din salariul mediu pe ramură.
(3) Remuneraţia variabilă convenită Administratorului se aprobă în Adunarea Generală Ordinară a Asociaților care aprobă situaţiile financiare anuale şi va avea ca bază de calcul profitul realizat înainte de impozitare.
	(4) În cazul în care Societatea face obiectul unui program de restructurare şi rentabilizare, aprobat de Adunarea Generală a Asociaților, iar obiectivele stabilite pentru exerciţiul financiar în curs sunt îndeplinite Adunarea Generală a Asociaților va stabili nivelul remuneraţiei variabile, odată cu aprobarea situaţiilor financiare anuale aferente.
	(5) Suma totală convenită Administratorului, calculată conform aliniatului precedent, se distribuie între aceştia proporţional cu nivelul indemnizaţiei fixe stabilite de Adunarea Generală a Acţionarilor pentru exerciţiul financiar încheiat. Aceasta se plătește Administratorului în termen de cel mult o lună de la data Adunării Generale a Asociaților în care s-a aprobat exercițiul financiar precedent şi contul de profit şi pierdere şi se va suporta din bugetul anului în curs.

Capitolul XII – RECUPERAREA COMPONENTEI VARIABILE A REMUNERAŢIEI
Art. 46 În cazul în care apar situaţii care pot schimba în mod semnificativ rezultatele şi sustenabilitatea pe termen mediu sau lung sau dacă plata componentei variabile a remuneraţiei pune în pericol capitalizarea societății, aceasta este îndreptăţită să nu plătească partea calculată pentru anii anteriori.
În cazul în care întreaga sau o parte din componenta variabilă este acordată pe baza unor date care se dovedesc ulterior a fi incorecte, întreprinderile publice sunt obligate să ceară ca acea parte din componenta variabilă să fie returnată.

Capitolul XIII – CLAUZE DE CONFIDENŢIALITATE
Art. 47 Administratorul își asumă obligaţia de a nu divulga informaţiile confidenţiale şi secretele de afaceri ale Societăţii, calificate astfel conform legislației în vigoare, daca este cazul, la care are acces în această calitate, atât pe perioada mandatului cât si pentru o perioadă de 3 ani după încetarea acestuia. Nu se consideră încălcare a obligației de păstrare a confidențialității informațiilor, comunicările şi informațiile făcute de către Administrator, către asociatul care l-a propus in această calitate.
Administratorul nu va putea prelua 3 ani după terminarea mandatului o poziție de administrare sau conducere într-o societatea publică aflată în concurență directa cu societatea publică cu care s-a exercitat mandatul.

Capitolul XIV – MODALITATEA DE EVALUARE A ADMINISTRATORILOR 
Art. 48 Se vor efectua două tipuri de  evaluări asupra membrilor consiliului:
    a) autoevaluarea internă a consiliului şi a fiecărui membru al consiliului. Scopul acestei evaluări este de a permite consiliului să identifice punctele forte şi potenţialul pentru dezvoltare colectivă şi individuală, în vederea îndeplinirii funcţiilor consiliului, cât şi a condiţiilor ajutătoare, dar şi a proceselor şi competenţelor necesare pentru aceste funcţii;
    b) evaluarea performanţelor colective ale consiliului ca întreg faţă de matricea profilului consiliului efectuată de autoritatea publică tutelară. Rezultatele acestei evaluări oferă informaţii despre partea de componentă variabilă a remuneraţiei din contractul de mandat, indicatorii-cheie de performanţă folosiţi, cât şi despre activităţile de dezvoltare ce vor informa viitoarele compoziţii ale consiliului şi criteriile folosite în acest scop.

Capitolul XV –CLAUZE PRIVIND CONFLICTUL DE INTERESE
Art. 49 În cazul conflictului de interese existent sau posibil, administratorul va anunța de îndată A.G.A și C.A luând măsuri pentru evitarea lui.
Art. 50 Administratorul are obligația de a respecta orice alte prevederi referitoare la conflictul de interese, prevăzute de actele normative aplicabile.
Art. 51 Consiliul de Administrație va convoca A.G.A pentru aprobarea tranzacțiilor încheiate dintre soțul sau soția, rudele ori afinii pînă la gradul IV înclusiv persoanele prevăzute la art. 52 alin. (1) din OUG nr. 109/2011, cu modificările și completările ulterioare.
Art. 52 Administratorul se va abține motivat în luarea hotarărilor/deciziilor din cadrul comitetelor consultative care îl pun într un conflict de interese, obligația le revine atunci când soțul/soția ori rude si afini ai lor pănă la gradul IV inclusiv au interese într-o anumită operațiune.
Art. 53 Consiliul de Administrație are obligația de a informa A.G.A în cadrul primei ședințe ce urmează încheierii actului juridic, asupra oricărei tranzacții încheiate de societate cu:
a) persoanele prevăzute de al. 1 și 2 art. 52 din OUG nr. 109/2011 cu modificările și completările ulterioare dacă valoarea tranzacției este sub nivelul stabilit de al. 1 din OUG nr. 109/2011
b) o altă intreprindere publică ori cu autoritatea publică tutelară dacă tranzacția are o valoare individual sau intr-o serie de tranzactii cel puțin echivalentul în lei a 100.000 euro.
Art. 54 Este anulabil actul juridic încheiat în frauda intereselor intreprinderii publice de un administrator cu:
a) soțul, ascendenții sau descendenții săi, cu rudele în linie colaterală sau cu afinii săi până la gradul IV inclusiv;
b) administratorii ori directorii sau, după caz, cu membrii consiliului de supraveghere ori ai directoratului , cu angajații cu actionarii care dețin controlul asupra societății sau cu o societate controlată;
c) soțul persoanelor prevăzute de lit. b), cu ascendenții sau descendenții acestora, cu rudele în linie colaterală sau afinii până la gradul IV inclusiv ai acestora.

Capitolul XVI - CLAUZE PRIVIND INDEPENDENŢA ŞI CALIFICAREA ADMINISTRATORULUI CA FIIND INDEPENDENT SAU NU
Art. 55 Administratorul deține/nu deține calitatea de independent în înțelesul art. 138^2 din Legea societăților nr. 31/1990, republicată, cu modificările și completările ulterioare.

Capitolul XVII - CONDIŢIILE CONTRACTĂRII DE ASISTENŢĂ LA NIVELUL CONSILIULUI
 Art. 56 În situații excepționale foarte bine fundamentate și cu care nu se confruntă curent, Consiliul de Administraţie are dreptul de a solicita societății să contracteze asistenţă de specialitate pentru a-şi fundamenta deciziile, dar fără a se limita la: audituri, investigaţii antifraudă, analiză de piaţă şi altele.

Capitolul XVIII - FORŢA MAJORĂ
Art. 57 (1) Forţa majoră exonerează părțile de răspundere în cazul executării necorespunzătoare sau cu întârziere a obligaţiilor asumate prin prezentul Contract.
	(2) Prin forţa majoră se înțelege un eveniment independent de voinţa parţilor imprevizibil şi insurmontabil, apărut după încheierea Contractului şi care împiedică părţile să-şi execute obligaţiile asumate. Dacă o anumită cauză de forţă majoră durează mai mult de 3 luni, oricare dintre părţi este în drept să denunţe acest contract, pe baza unei notificări în termen de 3 zile de la producere  comunicată celeilalte părţi, la sediu social, respectiv domiciliul menţionat în acest Contract fără ca vreuna dintre ele să pretindă daune interese.

Capitolul XIX - MODALITATEA DE SOLUŢIONARE A LITIGIILOR
Art. 58 Litigiile apărute se rezolvă pe cale amiabilă. Dacă acest lucru nu va fi posibil, litigiile vor fi soluţionate la instanţele judecătoreşti de drept comun competente din Municipiul Timişoara.

Capitolul XX -ALTE CLAUZE
Art. 59 (1) Părţile contractante recunosc că aceea ce este obligaţie pentru una este drept pentru cealaltă.
	(2) Condiţiile speciale pe care trebuie să le îndeplinească Administratorul, criteriile de performanţă ce trebuie îndeplinite în fiecare an, precum şi Hotărârile AGA ce se vor lua în legătură cu încheierea, executarea ori încetarea acestui Contract vor fi considerate anexe ale sale şi vor face parte integrantă din acesta.
Art. 60 Prezentul Contract a fost întocmit în 2 exemplare originale, câte un exemplar pentru fiecare dintre părţi.
Art. 61  Prevederile prezentului contract se completează cu dispozițiile Codului Civil, ale Ordonanței de Urgență nr. 109/2011 privind guvernanța corporativă a înteprinderilor publice cu modificările și completările ulterioare ale Hotărârii Guvernului nr. 722/2016 pentru aprobarea normelor metodologice de aplicare ale unor prevederi din OUG nr 109/2011 privind guvernanța corporativă, ale Legii privind societățile nr. 31/1990, republicată, cu modificările și completările ulterioare precum și alte dispoziții legale aplicabile.

Agenția de Achiziții Publice Timișoara S.R.L.                                                  Administrator,
prin reprezentant al asociatului unic				  membru al Consiliului de Administrație
							
__________________________                                                          ________________________

